༈
མཐོང་ཐོས་དྲན་དང་རེག་པས་ཕན་བདེའི་དཔལ། །སྩོལ་མཛད་སངས་རྒྱས་
དེ་གསུང་སློབ་མར་བཅས། །(༢༧བ)བདེན་ཚིག་གྲུབ་པ་ལྷ་དང་དྲང་སྲོང་སོགས། །ཕུལ་
བྱུང་ཐུགས་རྗེ་ནུས་པར་ལྡན་པའི་མཐུས། །རབ་ཡངས་ནོར་འཛིན་ཁྱོན་ལ་བསོད་
|
ནམས་ཀྱིས། །མངོན་པར་དབང་བསྐུར་ཆོས་སྲིད་ལེགས་ཚོགས་རྣམས། །དཀར་ཆའི་
ཟླ་བ་ལྟ་བུར་འཕེལ་མཛད་པ། །མི་དབང་མཆོག་དེ་ཞབས་པད་བརྟན་པར་ཤོག །རྩ་
གསུམ་བྱིན་རླབས་རླུང་གིས་བགེགས་རིགས་རྣམས། །ལེགས་བསལ་ཆོས་ལྡན་
རྒྱལ་པོའི་ཉི་འོད་ཀྱིས། །མངའ་འབངས་བདེ་སྐྱིད་པད་དཀར་རབ་བཞད་ནས། །
ཕུན་ཚོགས་དགའ་སྟོན་སྦྲང་རྩིར་སྤྱོད་གྱུར་ཅིག །ཅེས་ཕྱག་མཛོད་ས་སྐྱོང་བསོད་
ནམས་ཆོས་འཕེལ་གྱི་བརྟན་བཞུགས་ཚིགས་སུ་བཅད་པ་འདི་ནི་བོད་ཡུལ་གྱི་རྡོ་རྗེ་
གདན་ཕུན་ཚོགས་འདོད་རྒུའི་འབྱུང་གནས་ཆོས་འཁོར་དཔལ་གྱི་ལྷ་ས་བ་རུ་བཞི་
སྤྱི་ཚོགས་ཀྱིས་བསྐུལ་བའི་ངོར་ཟ་ཧོར་གྱི་བནྡེས་སྦྱར་བའོ།། །།